Lav et referat af nedenstående tekst:

Tekst:
En bilist, som kørte igennem Limfjordstunnelen natten til torsdag klokken 01:20, undrede sig over, at bilen foran ham slingrede voldsomt meget. Derfor kontaktede han Nordjyllands Politi. De rykkede ud med en patruljevogn, og fik standset bilisten. Det viste sig, at den slingrende bilist havde kørt et helleanlæg over, kørt over for rødt tre gange og overhalet i Limfjordstunnelen, selvom der var overledning og kun en vognbane åben i hver retning. Nordjyllands Politi anholdt bilisten og gav ham et lift til Aalborg Politigård. Her fik han taget blodprøver, som skal afklare hvor mange promiller bilisten havde samlet sammen. Den slingrende bilist var ikke den eneste, der sandsynligvis kørte med sprit i blodet i nat. Omkring midnat standsede en patrulje en bilist på Vestbanegade i Hjørring. Her viste alkometertesten, at han havde drukket nok alkohol til, at promillen var på den forkerte side af det tilladte. Bilisten blev anholdt og kørt til blodprøveudtagning på Hjørring sygehus.

Referat:
En bilist med for mange promiller i blodet overhalede i Limfjordstunnelen, selvom der kun var et rør åbent, kørte over for rødt tre gange og kørte et helleanlæg over.